หุ้นไทยปิดเช้าร่วง 4.3%
SET ช่วงเช้าปิดที่ระดับ 947.98 จุด ลดลง 42.61 จุด(-4.30%)มูลค่าการซื้อขาย 28,538.45 ล้านบาท
23 ก.ย. 2554

SET ช่วงเช้าปิดที่ระดับ 947.98 จุด ลดลง 42.61 จุด(-4.30%)มูลค่าการซื้อขาย 28,538.45 ล้านบาท 
หุ้นปิดที่ 947.98 จุด ลดลง 42.61 จุด หรือ 4.30 % แตะระดับสูงสุดเพียง 972.53 จุด ต่ำสุด 940.42 จุด มูลค่าการซื้อขาย 28,538 ล้านบาท ช่วงเช้าเปิดตลาดมาดัชนีร่วง 21 จุด จากนั้นก็ทอยอยดิ่งลงต่อเนื่องจนหลุดระดับแนวต้านสำคัญที่ 950 จุด และมาปิดที่ จุด หรือชะรูดลงทั้งหมด จุด
บล.ดีบีเอส วิคเคอร์ส (ประเทศไทย) ระบุว่า ตลาดหุ้นทั่วโลกถูกกดันจากเศรษฐกิจโลกถดถอย หลังตลาดไม่ตอบรับมาตรการ Operation Twist ของธนาคารกลางสหรัฐ (เฟด) เพราะมองว่าไม่มีกำลังมากพอที่จะช่วยฟื้นเศรษฐกิจสหรัฐที่ซบเซามาก ประกอบกับมองว่าวิกฤติหนี้สินยูโรโซนอาจฉุดเศรษฐกิจโลกให้ถดถอยอีกรอบ เพราะกอ
ทุนการเงินระหว่างประเทศ (ไอเอ็มเอฟ) ประเมินล่าสุดเมื่อ 21 ก.ย.ที่ผานมาว่า ภาคการเงินของยุโรปอาจถูกกระทบสูงขึ้นเป็น 3 แสนล้านยูโรและต้องเพิ่มทุนจำนวนมาก ทำให้ความวิตกว่าปัญหาหนี้สินของสหภาพยุโรปอาจขยายวงและลุกลามกว่าที่หลายฝ่ายประเมินไว้ 
สำหรับปัจจัยในประเทศ มองว่าขณะนี้ภาครัฐและหลายฝ่ายกำลังเร่งกระตุ้นกำลังซื้อในประเทศเพื่อมาชดเชยกับการชะลอตัวของรายได้ในภาคส่งออกที่จะถูกกระทบจากเศรษฐกิจโลกชะลอตัวมากและอาจถึงขั้นถดถอย และทางธนาคารแห่ประเทศไทย (ธปท.) ก็ออกมาแสดงความกังวลกับสถานการณ์ภายนอกที่แย่ลงอย่างรวดเร็ว ทำให้การพิจารณาปรับขึ้นอัตราดอกเบี้ยนโยบายในรอบต่อไปอาจต้องหารือกันเข้มข้นมากขึ้น 
อย่างไรก็ตาม กลยุทธ์การลงทุนตอนนี้ยังพอเก็บหุ้นพื้นฐานดีในจังหวะอ่อนตัว ในกลุ่มอุตสาหกรรมและหุ้นที่อิงกับอุปสงค์ในประเทศ ได้แก่ ธนาคารพาณิชย์ อาหาร พาณิชย์ สื่อสาร สื่อและบันเทิง เช่น ธนาคารกสิกรไทย (KBANK) บริษัท เจริญโภคภัณฑ์อาหาร (CPF)
ขณะที่ บล.กิมเอ็ง (ประเทศไทย) มองทิศทางหุ้นสัปดาห์หน้า ยังคงยืนยันภาพรวมต่อการลงทุนเป็นลบ ต่อเนื่อง การฟื้นตัวลักษณะรีบาวน์ได้ ในแต่ละช่วงเวลา นั้นคือจังหวะของการลดพอร์ตการลงทุนเพิ่มเติมสำหรับผู้ที่ยังถือพอร์ตหุ้นมากกว่า 50% อีกทั้งการเข้าซื้อหุ้นเพื่อเก็งกำไรช่วงสั้นต่อการฟื้นตัวยังคงมีความเสี่ยงเช่นกัน 
 หลักทรัพย์ที่มีมูลค่าการซื้อขาย 5  อันดับสูงสุด ได้แก่
PTT          มูลค่าการซื้อขาย 2,156 ล้านบาท ปิดที่ 291.00 บาท ลดลง 11.00 บาท (-3.64%) 
ADVANC  มูลค่าการซื้อขาย 1,740 ล้านบาท ปิดที่ 118.00 บาท ลดลง 5.50 บาท (-4.45%) 
SCC         มูลค่าการซื้อขาย 1,601 ล้านบาท ปิดที่ 282.00 บาท ลดลง 13.00 บาท (-4.41%) 
TOP         มูลค่าการซื้อขาย 1,544 ล้านบาท ปิดที่ 52.25 บาท ลดลง 3.25 บาท (-5.86%) 
PTTCH     มูลค่าการซื้อขาย 1,380 ล้านบาท ปิดที่ 102.00 บาท ลดลง 6.50 บาท (-5.99%)